Dà mi un colpu à bia

Dà mi un colpu à bia hè un cantu tradiziunale di Corsica.

Dà mi un colpu à bia

Stamane aghju travagliatu
Sott’a lu sole di focu
Chì n’aghju abbastanza fattu !
M’aghju da ripusà un pocu
Per aspittà lu spuntinu :
Aiò ! Dà mi un bichjeru di vinu !

Ripigliu

Dà mi un colpu a bia o Anna-Marì !
Dà mi un colpu a bia ,dà mi prestu quì !
Aghju a cannella asciuta, o ohimè !
A me lingua si n’hè sciolta, corciu di mè !
Ùn mi fà languisce è strazià cusì
Dà mi un colpu à bia o Anna-Marì’
O 'Nna–Marì, dà mi dà mi dà mi dà mi !
O 'Nna–Marì dà mi un colpu à bì !

Quand’ aghju bitu un culpettu
Mi sentu più curaghjosu !
Mi trema lu core in pettu
Eppo diventu amurosu.
Aspittendu lu spuntinu :
Aiò ! dà mmi un bichjeru di vinu !

Ripigliu

Categoria:Cantu tradiziunale di Corsica